**מטלה מתגלגלת – שלב 1**

**שם הסטודנט:** יותם דפנה

**שאלה 3: ספרי-קריאה כמשחק**

**ספר 1: הממלכה של קנסקי.**

זהו ספר המספר על ילד שיצא להפליג עם משפחתו מסביב לעולם. במהלך ההפלגה מגיעה סערה שבעקבותיה מושלך הילד וכלבתו מהספינה אל הים, אך הם ניצלים ומוצאים את עצמם על אי בודד באוקיינוס השקט. באופן מסתורי מתגלה לו שהוא אינו לבד.

לפי דעתי זהו יכול להיות משחק מחשב מעניין שמתמקד ביכולות הישרדות, כאשר הדמות הראשית בנויה מהילד והכלבה והאינטראקציה בניהם.  
מטרת השחקן היא לצאת מהאי על ידי משימות שונות להשגת הדברים הנחוצים לו על מנת לעזוב את האי (לבנות סירה או משהו דומה) ותוך כדי לבנות לעצמו מקום מגורים, לצוד על מנת להשיג אוכל להשיג ביגוד וכדומה. בין הייתר התקלות עם גורמים מסתוריים באי ועוד.

את המשחק הייתי בונה בגרפיקת תלת-ממד בגוף שלישי.

**ספר 2: אירופה אירופה.**

זהו ספר המספר על נער יהודי שנרדף על ידי הנאצים והתחזה לארי במהלך שנות הכיבוש הנאצי, ואף למד בפנימייה של הנוער ההיטלראי. במלך הספר הנער עובד דרך לא פשוטה על מנת להינצל ולברוח.

יש המון משחקי מחשב על מלחמת העולם השנייה, אך לרוב הם מנקודת המבט של צבא ארה"ב או כל צבא אחר. ספר זה יכול להוות משחק המראה את אופי המלחמה מבפנים ונותן נקודת מבט שונה. מהלך המשחק יתמקד בנער ובתהליך שעובר על מנת להינצל. השחקן יצטרך להתמודד עם עלילה מורכבת ולעשות צעדים חכמים על מנת לא להיתפס.  
המהלך הספר הנער מוצא את עצמו חזית הגרמנית ומנסה לערוק לצבא הסובייטי. לכן במשחק יש אופציה גם לשלב סגנון FPS מלחמה.

**ספר 3: משחקי הרעב.**

זהו ספר הרפתקאות על נערה בת 16 בשם קטניס אוורדין, החיה בעולם פוסט-אפוקליפטי במדינת "פאנם", במקום שבו עמדה פעם אמריקה הצפונית. בעולם זה שולטת ממשלה חזקה, השוכנת בעיר מרכזית בשם "הקפיטול". סביב הקפיטול שוכנים 12 מחוזות והיא שולטת עליהם ביד רמה. "משחקי הרעב" הוא כינוי לאירוע טלוויזיוני שנתי, בוא נבחרים באקראי נער ונערה מכל מחוז, שולח אותם להילחם למוות זה בזה.  
(לספר זה ולבאים אחריו יצאו סרטים מצליחים שכנראה הרוב מכירים).

כרגע עד כמה שידוע לי ואחרי חיפושים לא ראיתי שיצא משחק מחשב המבוסס על הספרים.

למרות שזהו ספר הרפתקאות, אני הייתי מציע לבנות משחק מחשב בסגנון "משחקי לחימה" ולאו דווקא משחק הרפתקאות.

השחקנים שיכנסו יוכלו לבחור דמות, כך שדמויות מתחלקות ל12 קטגוריות (12 מחוזות שבספר) וכל קטגוריה תכיל מספר לוחמים ודמויות בעלות אופי וסגנון המשותף לאותו מחוז. לאחר שכל שחקן בחר לוחם, השחקנים יכנסו לזירה וילחמו זה בזה כאשר המנצח הוא האחרון שנשאר. בזכות עלילת הספר המעניינת ניתן להוסיף אלמנטים רבים למשחק, ואפילו ליצור campaign העוקב אחר עלילת הספר.

**שאלה 4: משחקים לימודיים.**

נושאים שאפשר ללמוד ע"י משחק:

1. הישרדות. היכולת להתמודד במצב הישרדות בין אם זה להכין מדורה באמצעות אבנים או מקלות, צייד, בניית מחסה וכדומה. כל אלו כוללים בתוכם טריקים שונים שלא כולם היו חשופים אליהם בילדותם. בין אם זה סוגי קשירה של חבלים, ללמוד לזחול, להכיר סוגי צמחים, לדעת איך לבשל בשטח ועוד המון.
2. כלכלה אישית. אחד הדברים החשובים שלצערי לא מלמדים אותנו בבית-הספר זה איך "העולם עובד". בגדול, איך להתנהל כלכלית, מה זה משכנתא, איך קונים רכב\בית, מה זה פנסיה, ביטוחים וכדומה. ואנחנו מוצאים את עצמנו חסרי ידע לומדים תוך כדי תנועה בכוחות עצמנו, וגם אז מבינים "בערך".
3. נהיגה נכונה. ברוב המשחקים שכוללים נהיגה בכלי רכב, הנהיגה היא פשוטה מאוד ולא מצריכה תפעול מציאותי של הרכב. במציאות הנהיגה היא יותר טיפה יותר מורכבת במיוחד כשמדברים על רכב ידני.  
   מעבר לתפעול הרכב, הנהיגה עצמה, שכוללת חוקים ותמרורים שצריך לציית להם גם נכנסים לתמונה.

לגבי 1, המשחק שתיארתי בספר הראשון יכול להוות פלטפורמה מעולה ללמוד עקרונות הישרדות בשטח.

אבל נתמקד בשילוב התכונות 2 ו3.  
ניתן לבנות משחק בסגנון GTA (עולם פתוח) שכולנו מכירים רק שהוא כולל מעבר לעלילת המשחק תכונות מציאותיות יותר, כאשר השחקן רוצה להרוויח כסף הוא צריך למצוא עבודה. צריך לשלם ביטוחים וכדומה. כאשר הוא מעוניין לקנות בית\רכב ואין לשחקן מספיק כסף. הוא יכול לגשת לבנק לדוגמא על מנת לקבל הלוואה, שם המשחק ימחיש לשחקן את התהליך הבירוקרטי הדרוש על מנת לבצע את הדברים הנ"ל.  
כאשר השחקן מעוניין לנהוג בכלי רכב, המשחק ידרוש ממנו לעשות רישיון. תהליך הרישיון יהיה ממש כמו החיים האמיתיים, והוא יצטרך לעבור שיעורי נהיגה בהם יוסבר לשחקן איך לנהוג, ותינתן מערכת נהיגה הכוללת העברת הילוכים ולתפעול הרכב בצורה מציאותית ככל האפשר על מנת לדמות העולם האמיתי.

על מנת למשוך את השחקן ולא לתת לו תחושה של למידה המשחק יכלול עלילה מעניינת, הכוללת משימות מורכבות (בדומה לGTA למי שמכיר) וגרפיקה יפה שתמשוך את השחקנים.  
לגבי הנהיגה, המשחק יכלול מגוון רכבים, בניהן רכבים ספורטיביים לחובבי מכוניות.